 Wasiirka Wasaaradda Arrimkaha Guddaha Yaasiin Xaaji Maxamuud Xiir Faratoon, oo wareysi gaar ah siiyey Wargeyska Geeska Afrika ayaa sidoo kale ka hadlay ganacsiga Qaadka Kenya ee Somaliya u joojisay Somaliland darteed, waxa kale oo uu ka hadlay xaalada Gobolka Sool, waxaanu yidhi isaga oo arimahan ka hadlaya Xasan Sheekh waxaan leeyahay waad iska hadashay, oo waxaad ku hadashay hadal xaqiiqada ka fog, oo sinaba u suurtagal ahayn, oo waxaan leeyahay Xasan Sheekoow Shacabka reer Somaliland, waa mid, oo waa isku mawqif, oo qaranimada, madax banaanida iyo jiritaanka Somaliland ayey mid ka yihiin, haddii aanu anagu nahay Dawladdiina cid aanu ka yeelayno inay ka hortimaado Dastuurka Qaranka iyo danaha Shacabka ma jirto, mar walba danta Shacabkayga ayaanu diyaar u nahay, Xasan Sheekhoow si yar oo fudud baad u tidhi midnimadii ayaanu ku daba jirnaa, ee waxaan ku leeyahay iska iloow midnimo marnaba ha ka yaabin in Calankaas Tawxiidku ku qoran yahay inuu dhaco, ee Somaliland wey socotay, oo haykalkii Dawladnimo ayaa ka jira, oo Shacabkeeda ayaa si xor ah u doortay Xukuumadda iyo Golayaasha Wakiilada iyo Golayaasha Deegaanka, ee adigu inta aad Somaliland ka hadlaysid dib iskugu noqo, oo halka aad taagan tahay eeg, 